# Den Europæiske Unions C 370/2013

| | ISSN 1977-0871
  doi:10.3000/19770871.C_2013.370.dan |
| --- | --- |
| Den Europæiske Unions
  Tidende | C 370 |
| | |
| Dansk udgave | Meddelelser og oplysninger | 56. årgang17. december 2013 |

ISSN 1977-0871

doi:10.3000/19770871.C_2013.370.dan

Den Europæiske Unions

Tidende

C 370

Dansk udgave

Meddelelser og oplysninger

56. årgang17. december 2013

---

| Informationsnummer | Indhold | Side |
| --- | --- | --- |
| | III   Forberedende retsakter |
| | REVISIONSRETTEN |
| 2013/C 370/01 | Udtalelse nr. 3/2013 (artikel 287 stk. 4, TEUF) om forslag til Rådets forordning om finansforordningen for den 11. Europæiske Udviklingsfond | 1 |

Informationsnummer

Indhold

Side

III   Forberedende retsakter

REVISIONSRETTEN

2013/C 370/01

Udtalelse nr. 3/2013 (artikel 287 stk. 4, TEUF) om forslag til Rådets forordning om finansforordningen for den 11. Europæiske Udviklingsfond

(artikel 287 stk. 4, TEUF)

1

| DA | |
| --- | --- |

DA

---

III Forberedende retsakter

REVISIONSRETTEN

| 17.12.2013 | DA | Den Europæiske Unions Tidende | C 370/1 |
| --- | --- | --- | --- |

17.12.2013

DA

Den Europæiske Unions Tidende

C 370/1

---

UDTALELSE Nr. 3/2013

(artikel 287 stk. 4, TEUF)

om forslag til Rådets forordning om finansforordningen for den 11. Europæiske Udviklingsfond

2013/C 370/01

INDHOLD

| | Punkt | Side |
| --- | --- | --- |
| GENERELLE BEMÆRKNINGER... | 1-7 | 2 |
| Gennemsigtighed... | 1-6 | 2 |
| Forenkling... | 7 | 3 |
| SPECIFIKKE BEMÆRKNINGER... | 8-24 | 3 |
| Gennemførelsesmetoder... | 8-11 | 3 |
| Indkøbsaftaler... | 12-15 | 3 |
| Tilskud... | 16-17 | 4 |
| Budgetstøtte... | 18-22 | 4 |
| Ekstern revision og decharge... | 23-24 | 4 |
| SUPPLERENDE BEMÆRKNING... | 25 | 5 |

Punkt

Side

GENERELLE BEMÆRKNINGER...

1-7

2

Gennemsigtighed...

1-6

2

Forenkling...

7

3

SPECIFIKKE BEMÆRKNINGER...

8-24

3

Gennemførelsesmetoder...

8-11

3

Indkøbsaftaler...

12-15

3

Tilskud...

16-17

4

Budgetstøtte...

18-22

4

Ekstern revision og decharge...

23-24

4

SUPPLERENDE BEMÆRKNING...

25

5

REVISIONSRETTEN FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 287, stk. 4,

under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1),

under henvisning til Rådets afgørelse 2001/822/EF af 27. november 2001 om de oversøiske landes og territoriers (OLT'ernes) associering med Det Europæiske Fællesskab (»associeringsafgørelse«) (2),

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse, særlig artikel 10, stk. 2 (3),

under henvisning til Rettens udtalelse nr. 12/2002 om forslag til Rådets forordning om finansforordning for den 9. Europæiske Udviklingsfond i medfør af partnerskabsaftalen mellem Det Europæiske Fællesskab og AVS-staterne, undertegnet den 23. juni 2000 i Cotonou (4),

under henvisning til Rettens udtalelse nr. 2/2007 om forslag til Rådets forordning om ændring af finansforordningen for den 9. Europæiske Udviklingsfond (5),

under henvisning til Rettens udtalelse nr. 9/2007 om forslag til Rådets forordning om finansforordningen for den 10. Europæiske Udviklingsfond (6),

under henvisning til Rettens årsberetninger om 8., 9. og 10. Europæiske Udviklingsfonds aktiviteter (7),

under henvisning til Rettens særberetning nr. 9/2013 (8), nr. 4/2013 (9) og nr. 11/2010 (10),

under henvisning til Kommissionens forslag til Rådets forordning om finansforordningen for den 11. Europæiske Udviklingsfond (11), og

under henvisning til begæringen om en udtalelse om ovennævnte forslag, som Retten modtog fra Kommissionen den 29. september 2013 —

VEDTAGET FØLGENDE UDTALELSE:

Generelle bemærkninger

Gennemsigtighed

| 1. | Finansforordningen er en betydningsfuld del af den retlige ramme, der finder anvendelse på den enkelte europæiske udviklingsfond (EUF). Bestemmelserne heri (som nødvendigvis er tekniske og detaljerede) skal overholdes, hvis EUF's midler skal bruges korrekt. Hvis bestemmelserne ikke anvendes, betyder det, at der er sket en fejl i den pågældende EUF-transaktion. Det er således særdeles ønskeligt, at forordningens tekst er så gennemsigtig og brugervenlig som muligt. |
| --- | --- |

1.

Finansforordningen er en betydningsfuld del af den retlige ramme, der finder anvendelse på den enkelte europæiske udviklingsfond (EUF). Bestemmelserne heri (som nødvendigvis er tekniske og detaljerede) skal overholdes, hvis EUF's midler skal bruges korrekt. Hvis bestemmelserne ikke anvendes, betyder det, at der er sket en fejl i den pågældende EUF-transaktion. Det er således særdeles ønskeligt, at forordningens tekst er så gennemsigtig og brugervenlig som muligt.

| 2. | I Kommissionens begrundelse fastslås det, at det overordnede princip ved udarbejdelsen af dette forslag har været, at bestemmelserne i EUF's finansforordning skulle tilpasses til bestemmelserne i den almindelige finansforordning (12) og gennemførelsesbestemmelserne hertil (13). |
| --- | --- |

2.

I Kommissionens begrundelse fastslås det, at det overordnede princip ved udarbejdelsen af dette forslag har været, at bestemmelserne i EUF's finansforordning skulle tilpasses til bestemmelserne i den almindelige finansforordning (12) og gennemførelsesbestemmelserne hertil (13).

| 3. | Forslaget indeholder mange henvisninger til den almindelige finansforordning med angivelse af, hvilke af dens artikler der skal finde anvendelse. I mange tilfælde tilføjer det imidlertid yderligere bestemmelser eller henvisninger til bestemmelser i den almindelige finansforordning, som ikke skal finde anvendelse (jf. f.eks. de artikler, der drøftes under »specifikke bemærkninger«, punkt 8 til 24). En række bestemmelser i den almindelige finansforordning skal ikke anvendes direkte, men finde tilsvarende anvendelse, og en række udtryk anvendes i en anden betydning end i den almindelige finansforordning (jf. listen i forslagets artikel 2, stk. 4). |
| --- | --- |

3.

Forslaget indeholder mange henvisninger til den almindelige finansforordning med angivelse af, hvilke af dens artikler der skal finde anvendelse. I mange tilfælde tilføjer det imidlertid yderligere bestemmelser eller henvisninger til bestemmelser i den almindelige finansforordning, som ikke skal finde anvendelse (jf. f.eks. de artikler, der drøftes under »specifikke bemærkninger«, punkt 8 til 24). En række bestemmelser i den almindelige finansforordning skal ikke anvendes direkte, men finde tilsvarende anvendelse, og en række udtryk anvendes i en anden betydning end i den almindelige finansforordning (jf. listen i forslagets artikel 2, stk. 4).

| 4. | Det heraf følgende udkast til finansforordning er langtfra brugervenligt. Det er ikke et selvstændigt dokument. Det kan ikke forstås uden henvisning til den almindelige finansforordning og gennemførelsesbestemmelserne hertil. Denne kompleksitet medfører en betydelig risiko for retlig usikkerhed. I den nuværende udformning vil dokumentet være vanskeligt at anvende for forvaltere, støttemodtagere og revisorer. Der er således en betydelig risiko for, at bestemmelserne i det vil blive fortolket urigtigt, og at der vil opstå fejl. |
| --- | --- |

4.

Det heraf følgende udkast til finansforordning er langtfra brugervenligt. Det er ikke et selvstændigt dokument. Det kan ikke forstås uden henvisning til den almindelige finansforordning og gennemførelsesbestemmelserne hertil. Denne kompleksitet medfører en betydelig risiko for retlig usikkerhed. I den nuværende udformning vil dokumentet være vanskeligt at anvende for forvaltere, støttemodtagere og revisorer. Der er således en betydelig risiko for, at bestemmelserne i det vil blive fortolket urigtigt, og at der vil opstå fejl.

| 5. | Retten beklager, at Kommissionen ikke har udarbejdet et gennemsigtigt selvstændigt udkast til forordning, som er udformet med henblik på at være så klart som muligt for brugerne og på at minimere risikoen for fejl på grund af misforståelse. |
| --- | --- |

5.

Retten beklager, at Kommissionen ikke har udarbejdet et gennemsigtigt selvstændigt udkast til forordning, som er udformet med henblik på at være så klart som muligt for brugerne og på at minimere risikoen for fejl på grund af misforståelse.

| 6. | Retten beklager også, at Kommissionen trods de forslag, Retten fremsatte i sin udtalelse nr. 12/2002, nr. 2/2007 og nr. 9/2007, med udkastet til finansforordning ikke har benyttet lejligheden til at foreslå én enkelt finansforordning, der skal anvendes på samtlige nuværende og kommende EUF og — nøjagtig som den almindelige finansforordning — kan ændres, hver gang der måtte være behov for det. På denne måde ville man kunne sikre kontinuitet og undgå risiko for afbrydelser i gennemførelsen af EUF. Et sådant tiltag ville også i sig selv forenkle forvaltningen. |
| --- | --- |

6.

Retten beklager også, at Kommissionen trods de forslag, Retten fremsatte i sin udtalelse nr. 12/2002, nr. 2/2007 og nr. 9/2007, med udkastet til finansforordning ikke har benyttet lejligheden til at foreslå én enkelt finansforordning, der skal anvendes på samtlige nuværende og kommende EUF og — nøjagtig som den almindelige finansforordning — kan ændres, hver gang der måtte være behov for det. På denne måde ville man kunne sikre kontinuitet og undgå risiko for afbrydelser i gennemførelsen af EUF. Et sådant tiltag ville også i sig selv forenkle forvaltningen.

Forenkling

| 7. | Komplekse udgiftsregler er en kilde til øgning af den administrative byrde og til fejl med hensyn til lovlighed og formel rigtighed. Artikel 11 indeholder én potentielt positiv forenklingsforanstaltning: For tilskud skal der overvejes anvendelse af faste beløb, faste satser og enhedsomkostninger. |
| --- | --- |

7.

Komplekse udgiftsregler er en kilde til øgning af den administrative byrde og til fejl med hensyn til lovlighed og formel rigtighed. Artikel 11 indeholder én potentielt positiv forenklingsforanstaltning: For tilskud skal der overvejes anvendelse af faste beløb, faste satser og enhedsomkostninger.

Specifikke bemærkninger

Gennemførelsesmetoder

| 8. | I artikel 17 fastsættes det blandt andet, at den almindelige finansforordnings bestemmelser om »indirekte forvaltning« finder anvendelse. Men i artikel 17, stk. 3 og 4, indføres der elementer, der går videre end disse bestemmelser. |
| --- | --- |

8.

I artikel 17 fastsættes det blandt andet, at den almindelige finansforordnings bestemmelser om »indirekte forvaltning« finder anvendelse. Men i artikel 17, stk. 3 og 4, indføres der elementer, der går videre end disse bestemmelser.

| 9. | I henhold til stk. 3 kan de »bemyndigede enheder« overdrage budgetgennemførelsesopgaver videre til andre organisationer på samme måde, og således i realiteten skabe en kaskade af bemyndigelsesforhold. Beføjelsen er meget bredt formuleret og gør det muligt for AVS-staterne og OLT'erne at overdrage budgetgennemførelsesopgaver til privatretlige organer på grundlag af en tjenesteydelseskontrakt. Det er ikke klart, hvorfor denne bestemmelse er indsat i forslaget. Der er en betydelig risiko for, at den vil tilsløre og eventuelt hæmme anvendelsen af bestemmelserne i den almindelige finansforordnings artikel 60, stk. 1. Heri er det blandt andet fastsat, at enheder og personer, til hvilke der er overdraget gennemførelsesopgaver, skal sikre »et niveau for beskyttelsen af Unionens finansielle interesser svarende til kravene i denne forordning, når de forvalter EU-midler ...«. |
| --- | --- |

9.

I henhold til stk. 3 kan de »bemyndigede enheder« overdrage budgetgennemførelsesopgaver videre til andre organisationer på samme måde, og således i realiteten skabe en kaskade af bemyndigelsesforhold. Beføjelsen er meget bredt formuleret og gør det muligt for AVS-staterne og OLT'erne at overdrage budgetgennemførelsesopgaver til privatretlige organer på grundlag af en tjenesteydelseskontrakt. Det er ikke klart, hvorfor denne bestemmelse er indsat i forslaget. Der er en betydelig risiko for, at den vil tilsløre og eventuelt hæmme anvendelsen af bestemmelserne i den almindelige finansforordnings artikel 60, stk. 1. Heri er det blandt andet fastsat, at enheder og personer, til hvilke der er overdraget gennemførelsesopgaver, skal sikre »et niveau for beskyttelsen af Unionens finansielle interesser svarende til kravene i denne forordning, når de forvalter EU-midler ...«.

| 10. | Ordlyden i forslagets betragtning 9 henviser til denne bestemmelse og begrunder den med en henvisning til »den fælles gennemførelsesforordning«. En gennemgang af forslaget til gennemførelsesforordning for den 11. EUF (14) viser dog ingen eksplicit begrundelse for sådanne afvigelser fra bestemmelserne i den almindelige finansforordning. |
| --- | --- |

10.

Ordlyden i forslagets betragtning 9 henviser til denne bestemmelse og begrunder den med en henvisning til »den fælles gennemførelsesforordning«. En gennemgang af forslaget til gennemførelsesforordning for den 11. EUF (14) viser dog ingen eksplicit begrundelse for sådanne afvigelser fra bestemmelserne i den almindelige finansforordning.

| 11. | Retten anbefaler, at Rådet undersøger begrundelsen for indføjelsen af stk. 3 og navnlig, om indføjelsen indebærer fordele, som opvejer risiciene for at tilsløre, hvem der er ansvarlig for, at EUF's midler anvendes, som de bør. |
| --- | --- |

11.

Retten anbefaler, at Rådet undersøger begrundelsen for indføjelsen af stk. 3 og navnlig, om indføjelsen indebærer fordele, som opvejer risiciene for at tilsløre, hvem der er ansvarlig for, at EUF's midler anvendes, som de bør.

Indkøbsaftaler

| 12. | I artikel 36 i udkastet til forordning hedder det bredt formuleret, at den almindelige finansforordnings bestemmelser om offentlige indkøb finder anvendelse på offentlige indkøb, hvortil EUF yder støtte. I henhold til de første to linjer i stk. 5 kan udgifterne ved manglende overholdelse af procedurerne ikke finansieres af EUF. |
| --- | --- |

12.

I artikel 36 i udkastet til forordning hedder det bredt formuleret, at den almindelige finansforordnings bestemmelser om offentlige indkøb finder anvendelse på offentlige indkøb, hvortil EUF yder støtte. I henhold til de første to linjer i stk. 5 kan udgifterne ved manglende overholdelse af procedurerne ikke finansieres af EUF.

| 13. | Med de sidste seks ord i artikel 36, stk. 5, knyttes der dog et forbehold til dette princip med en henvisning til proportionalitetsprincippet. |
| --- | --- |

13.

Med de sidste seks ord i artikel 36, stk. 5, knyttes der dog et forbehold til dette princip med en henvisning til proportionalitetsprincippet.

| 14. | Forslagets bestemmelse svækker den generelle regel om, at udgifter for at være støtteberettigede skal være afholdt i overensstemmelse med bestemmelserne om offentlige indkøb. Proportionalitetsprincippet er relevant på det trin, hvor konsekvenserne af manglende overholdelse af indkøbsbestemmelserne skal fastslås (f.eks. inddrivelse af den finansielle bistand). Da proportionalitetsprincippet er en almindelig retsgrundsætning, er det unødvendigt at henvise til det i bestemmelserne i artikel 36. |
| --- | --- |

14.

Forslagets bestemmelse svækker den generelle regel om, at udgifter for at være støtteberettigede skal være afholdt i overensstemmelse med bestemmelserne om offentlige indkøb. Proportionalitetsprincippet er relevant på det trin, hvor konsekvenserne af manglende overholdelse af indkøbsbestemmelserne skal fastslås (f.eks. inddrivelse af den finansielle bistand). Da proportionalitetsprincippet er en almindelig retsgrundsætning, er det unødvendigt at henvise til det i bestemmelserne i artikel 36.

| 15. | Retten anbefaler Rådet at slette de sidste seks ord i artikel 36, stk. 5. |
| --- | --- |

15.

Retten anbefaler Rådet at slette de sidste seks ord i artikel 36, stk. 5.

Tilskud

| 16. | I henhold til forslagets artikel 37 finder den almindelige finansforordnings bestemmelser om tilskud stort set anvendelse på finansielle bidrag fra EUF. Stk. 3 indeholder imidlertid en supplerende bestemmelse med en understregning af behovet for, at Kommissionen tager hensyn til særlige behov og særlig kontekst, når den fastlægger finansieringsmetoder. Det er ikke klart, hvorfor det anses for nødvendigt at medtage denne bestemmelse i den nye finansforordning for EUF, når der ikke er en tilsvarende bestemmelse i den almindelige finansforordning. |
| --- | --- |

16.

I henhold til forslagets artikel 37 finder den almindelige finansforordnings bestemmelser om tilskud stort set anvendelse på finansielle bidrag fra EUF. Stk. 3 indeholder imidlertid en supplerende bestemmelse med en understregning af behovet for, at Kommissionen tager hensyn til særlige behov og særlig kontekst, når den fastlægger finansieringsmetoder. Det er ikke klart, hvorfor det anses for nødvendigt at medtage denne bestemmelse i den nye finansforordning for EUF, når der ikke er en tilsvarende bestemmelse i den almindelige finansforordning.

| 17. | Retten anbefaler, at Rådet undersøger, om der er en god begrundelse for indføjelsen af en sådan bestemmelse, og om bestemmelsen er fastlagt tilstrækkelig klart. |
| --- | --- |

17.

Retten anbefaler, at Rådet undersøger, om der er en god begrundelse for indføjelsen af en sådan bestemmelse, og om bestemmelsen er fastlagt tilstrækkelig klart.

Budgetstøtte

| 18. | I henhold til forslagets artikel 39, stk. 1, skal artikel 186 i den almindelige finansforordning finde anvendelse på EUF-budgetstøttebetalinger. I nævnte artikel i den almindelige finansforordning er det fastsat, at i de finansieringsafgørelser, som budgetstøtten betales i henhold til, skal målene for og de forventede resultater af støtten specificeres, og at udbetalingen sker på grundlag af opfyldelse af betingelserne (stk. 2), at finansieringsaftalerne skal indeholde bestemmelser om tilbagebetaling af uberettiget udbetalte beløb (stk. 3), og at Kommissionen skal støtte udviklingen i tilskudsmodtagertredjelande af parlamentarisk kontrol og af revisionskapacitet med henblik på at højne gennemsigtigheden og offentlighedens adgang til information (stk. 4). |
| --- | --- |

18.

I henhold til forslagets artikel 39, stk. 1, skal artikel 186 i den almindelige finansforordning finde anvendelse på EUF-budgetstøttebetalinger. I nævnte artikel i den almindelige finansforordning er det fastsat, at i de finansieringsafgørelser, som budgetstøtten betales i henhold til, skal målene for og de forventede resultater af støtten specificeres, og at udbetalingen sker på grundlag af opfyldelse af betingelserne (stk. 2), at finansieringsaftalerne skal indeholde bestemmelser om tilbagebetaling af uberettiget udbetalte beløb (stk. 3), og at Kommissionen skal støtte udviklingen i tilskudsmodtagertredjelande af parlamentarisk kontrol og af revisionskapacitet med henblik på at højne gennemsigtigheden og offentlighedens adgang til information (stk. 4).

| 19. | Forslagets artikel 39, stk. 2-7, består i en række principper og praksis i relation til budgetstøtte fra EUF. De omfatter generelle politiske erklæringer (stk. 2 og 4), tilpasninger eller omskrivninger af en række af bestemmelserne i den almindelige finansforordnings artikel 186 (stk. 3, 5 og 6) og en uforståelig henvisning til forbindelser mellem OLT'erne og de pågældende medlemsstater (stk. 7). |
| --- | --- |

19.

Forslagets artikel 39, stk. 2-7, består i en række principper og praksis i relation til budgetstøtte fra EUF. De omfatter generelle politiske erklæringer (stk. 2 og 4), tilpasninger eller omskrivninger af en række af bestemmelserne i den almindelige finansforordnings artikel 186 (stk. 3, 5 og 6) og en uforståelig henvisning til forbindelser mellem OLT'erne og de pågældende medlemsstater (stk. 7).

| 20. | Teksten ser således ud til at gå videre, end det er passende for en finansforordning (i betragtning 3 defineret som »nærmere bestemmelser for den økonomiske forvaltning«). Den er også en kilde til potentiel forvirring, i og med at den på den ene side påberåber sig at anvende den almindelige finansforordnings tilsvarende bestemmelser, mens den på den anden side omskriver en række af disse bestemmelser. |
| --- | --- |

20.

Teksten ser således ud til at gå videre, end det er passende for en finansforordning (i betragtning 3 defineret som »nærmere bestemmelser for den økonomiske forvaltning«). Den er også en kilde til potentiel forvirring, i og med at den på den ene side påberåber sig at anvende den almindelige finansforordnings tilsvarende bestemmelser, mens den på den anden side omskriver en række af disse bestemmelser.

| 21. | Retten har i sine senere beretninger fremsat en række anbefalinger vedrørende anvendelsen af budgetstøtte (15), herunder navnlig behovet for at fastsætte objektivt verificerbare og — så vidt muligt — kvantificerede kriterier og kontrollere fremskridtene i forhold til dem. Det vil være nyttigt at stramme teksten op i denne retning. En del af teksten i det nuværende udkast (f.eks. henvisningerne til »differentiering« og »vigtige forudsætninger« i stk. 4) kan på den anden side fortolkes som en begrundelse for at anlægge et relativt afslappet syn på, om budgetstøttebetalingerne behøver at være strengt betingede. |
| --- | --- |

21.

Retten har i sine senere beretninger fremsat en række anbefalinger vedrørende anvendelsen af budgetstøtte (15), herunder navnlig behovet for at fastsætte objektivt verificerbare og — så vidt muligt — kvantificerede kriterier og kontrollere fremskridtene i forhold til dem. Det vil være nyttigt at stramme teksten op i denne retning. En del af teksten i det nuværende udkast (f.eks. henvisningerne til »differentiering« og »vigtige forudsætninger« i stk. 4) kan på den anden side fortolkes som en begrundelse for at anlægge et relativt afslappet syn på, om budgetstøttebetalingerne behøver at være strengt betingede.

| 22. | Retten anbefaler, at Parlamentet og Rådet overvejer Kommissionens forslag i lyset af ovenstående kommentarer. |
| --- | --- |

22.

Retten anbefaler, at Parlamentet og Rådet overvejer Kommissionens forslag i lyset af ovenstående kommentarer.

Ekstern revision og decharge

| 23. | I artikel 48, stk. 6, hedder det, at »AVS-staternes og OLT'ernes nationale revisionsmyndigheder tilskyndes til at deltage i Revisionsrettens arbejde«. Retten noterer, at den almindelige finansforordning ikke omfatter lignende bestemmelser til anvendelse på foranstaltninger udadtil finansieret over det almindelige budget. Når Retten udfører sit arbejde, følger den de internationale revisionsstandarder, herunder standarderne vedrørende anvendelse af andre revisorers arbejde. Selv om Retten kan ønske at tilskynde nationale revisionsmyndigheder til at iagttage dens arbejde, er det ikke passende, at finansforordningen for EUF gør det til en pligt for Retten generelt at tilskynde dem til at deltage i dens arbejde. |
| --- | --- |

23.

I artikel 48, stk. 6, hedder det, at »AVS-staternes og OLT'ernes nationale revisionsmyndigheder tilskyndes til at deltage i Revisionsrettens arbejde«. Retten noterer, at den almindelige finansforordning ikke omfatter lignende bestemmelser til anvendelse på foranstaltninger udadtil finansieret over det almindelige budget. Når Retten udfører sit arbejde, følger den de internationale revisionsstandarder, herunder standarderne vedrørende anvendelse af andre revisorers arbejde. Selv om Retten kan ønske at tilskynde nationale revisionsmyndigheder til at iagttage dens arbejde, er det ikke passende, at finansforordningen for EUF gør det til en pligt for Retten generelt at tilskynde dem til at deltage i dens arbejde.

| 24. | Retten anbefaler Rådet at ændre dette stykke, så AVS-staternes og OLT'ernes nationale revisionsmyndigheder tilskyndes til at samarbejde med Retten på dennes opfordring. |
| --- | --- |

24.

Retten anbefaler Rådet at ændre dette stykke, så AVS-staternes og OLT'ernes nationale revisionsmyndigheder tilskyndes til at samarbejde med Retten på dennes opfordring.

Supplerende bemærkning

| 25. | I forslagets artikel 62 opregnes en række aspekter ved tidligere EUF, som forslaget til finansforordning for den 11. EUF skal finde anvendelse på. Retten anbefaler, at Rådet overvejer, om det er passende at begrænse anvendelsen af den fremtidige EUF-finansforordning til de områder, der opregnes (og således at udelukke, at den anvendes på spørgsmål, der ikke nævnes, f.eks. budgetstøtte). |
| --- | --- |

25.

I forslagets artikel 62 opregnes en række aspekter ved tidligere EUF, som forslaget til finansforordning for den 11. EUF skal finde anvendelse på. Retten anbefaler, at Rådet overvejer, om det er passende at begrænse anvendelsen af den fremtidige EUF-finansforordning til de områder, der opregnes (og således at udelukke, at den anvendes på spørgsmål, der ikke nævnes, f.eks. budgetstøtte).

Vedtaget af Afdeling III, der ledes af Karel PINXTEN, medlem af Revisionsretten, i Luxembourg den 20. november 2013.

På Revisionsrettens vegne

Vítor Manuel da SILVA CALDEIRA

Formand

---

(1)  EFT L 317 af 15.12.2000, s. 3. Aftale som ændret ved aftalen undertegnet i Luxembourg den 25. juni 2005 (EUT L 287 af 28.10.2005, s. 4) og ved aftalen undertegnet i Ouagadougou den 22. juni 2010 (EUT L 287 af 4.11.2010, s. 3).

1

(2)  EFT L 314 af 30.11.2001, s. 1, og EFT L 324 af 7.12.2001, s. 1, ændret ved afgørelse 2007/249/EF (EUT L 109 af 26.4.2007, s. 33) og afgørelse nr. 528/2012/EU (EUT L 264 af 29.9.2012, s. 1). Et forslag til en ny »associeringsafgørelse« (COM(2012) 362 final) afventer vedtagelse.

2

(3)  EUT L 210 af 6.8.2013, s. 1. Aftalen afventer ratificering.

3

(4)  EFT C 12 af 17.1.2003, s. 19.

4

(5)  EUT C 101 af 4.5.2007, s. 1.

5

(6)  EUT C 23 af 28.1.2008, s. 3.

6

(7)  EUT C 331 af 14.11.2013, s. 261, EUT C 326 af 10.11.2011, s. 251, EUT C 303 af 9.11.2010, s. 243, og EUT C 269 af 10.11.2009, s. 257.

7

(8)  »EU's støtte til regeringsførelse i Den Demokratiske Republik Congo« (http://eca.europa.eu).

8

(9)  »EU's samarbejde med Egypten på området regeringsførelse« (http://eca.europa.eu).

9

(10)  »Kommissionens forvaltning af generel budgetstøtte i AVS-stater og lande i Latinamerika og Asien« (http://eca.europa.eu).

10

(11)  COM(2013) 660 final.

11

(12)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget (EUT L 298 af 26.10.2012, s. 1).

12

(13)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).

13

(14)  Forslag til Rådets forordning om gennemførelsen af den 11. EUF (COM(2013) 445 final). Det er ikke klart, om henvisningen i kantet parentes i betragtning 9 henviser til udkastet til forordning eller til gennemførelsesbestemmelserne til den almindelige finansforordning.

14

(15)  Punkt 51 i Rettens EUF-årsberetning for 2012, punkt 64 i Rettens EUF-årsberetning for 2010, punkt 54 i Rettens EUF-årsberetning for 2009, punkt 56 i Rettens EUF-årsberetning for 2008, særberetning nr. 9/2013 »EU's støtte til regeringsførelse i Den Demokratiske Republik Congo«, særberetning nr. 4/2013 »EU's samarbejde med Egypten på området regeringsførelse« og særberetning nr. 11/2010 »Kommissionens forvaltning af generel budgetstøtte i AVS-stater og lande i Latinamerika og Asien«.

15

---